钦定古今图书集成/明伦汇编/氏族典/第164卷 > 《廖用贤尚友录》 > 潘安固
## 钦定古今图书集成/明伦汇编/氏族典/第164卷 > 《廖用贤尚友录》 > 潘安固

按《万姓统谱》：安固，字仲硕，平阳人。熙宁间入太学，得
伊、洛之传。大观举八行，郡以其名应诏，不就，以行义
称。常居襕襆不去体。一日步阛阓，值负薪者，误触其
帽，堕沟中，负者悸，弛担将取还，安固抚其背曰：“勿滞，
汝褰裳濡足，自取戴之。”绍兴初，王师讨寇，范汝为道
经平阳，官民骇避，安固散财粟资战士，邑赖以安。韩
世忠上其劳，以宣德郎召，不赴。